b'\n_START_ARTICLE_\nFranc Cerar\n_START_SECTION_\n\xc5\xbdivljenje\n_START_PARAGRAPH_\nRodil se je v vasi Dobli\xc4\x8de pri \xc4\x8crnomlju v kme\xc4\x8dki dru\xc5\xbeini z 11 otroki. Leta 1943 je maturiral v Novem mestu. Istega leta se je pridru\xc5\xbeil partizanom in ostal do konca druge svetovne vojne._NEWLINE_Leta 1946 je vstopil v Dru\xc5\xbebo Jezusovo oz. k jezuitom. Sveto ma\xc5\xa1ni\xc5\xa1ko posve\xc4\x8denje je prejel leta 1955 v Zagrebu. 8 let je kaplanoval pri sv. Magdaleni v Mariboru. Tu je bil 14 let tudi \xc5\xbeupnik. So\xc4\x8dasno je bil ljudski misijonar. Mladim je pribli\xc5\xbeeval petje z igranjem kitare in izdajo dveh pesmaric. Sodeloval je s \xc4\x8dasopisom Dru\xc5\xbeina, informativnim listom Slovenski jezuiti, revijo Cerkev v sedanjem svetu in z drugimi \xc4\x8dasniki. Napisal je ve\xc4\x8d knjig z duhovno in zgodovinsko tematiko. Bil je voditelj duhovnih vaj._NEWLINE_\xc5\xbdivel je v jezuitski skupnosti v Mariboru.'